text: [{"text_idx": "#000002", "text": "Nicholas Satchwell stongdi i\u0301 ma\u0301linum, me\u00f0an Allan Nor\u00f0berg hev\u00f0i ein a\u0301trokandi leiklut, ta\u0301 KA Akureyri mikukv\u00f8ldi\u00f0 vunnu seg i\u0301 steypafinaluna i\u0301 I\u0301slandi. Ta\u00f0 gj\u00f8rdu teir vi\u00f0 27-28 sigri a\u0301 Selfossi."}, {"text_idx": "#000004", "text": "Ein bjarging fyri og onnur eftir gj\u00f8rdi at Nicholas eftir 45 leiktar minuttir hev\u00f0i eitt bjargingarprosent sum ta\u0301tta\u00f0i i\u0301 tey 50(!). F\u00f8royski landsli\u00f0sleikarin var sto\u0301ra ors\u00f8kin til at teir gulu hildu Selfossi heilt ni\u00f0ri a\u0301 23 ma\u0301lum, ta\u0301 i\u00f0 li\u00f0ini h\u00f8vdu leikt 60 minuttir."}, {"text_idx": "#000005", "text": "Allan Nor\u00f0berg, sum vit fyri ta\u00f0 mesta kenna sum h\u00f8gra vong, sp\u00e6ldi a\u0301 bakkinum hendan dystin, og var avgerandi fyri at KA fo\u0301r avsta\u00f0 vi\u00f0 sigrinum."}, {"text_idx": "#000007", "text": "Me\u00f0an ma\u0301li\u00f0 var sum ganda\u00f0 i\u0301 verjust\u00f8\u00f0u, h\u00f8vdu mennirnir u\u0301r Akureyri eisini ringt vi\u00f0 at finna sto\u0301rar ma\u0301lm\u00f8guleikar."}, {"text_idx": "#000008", "text": "Ta\u0301 10 minuttir vo\u0301ru eftir av vanligu leikti\u0301\u00f0ini var KA a\u0301 odda 19-23, men Selfoss megna\u00f0i at koma a\u0301 javnt. KA hev\u00f0i m\u00f8guleikan at avgera dystin ta\u0301 15 sekund vo\u0301ru eftir av vanligu leikti\u0301\u00f0ini, men misny\u0301ttu. Li\u00f0ini skuldu sostatt ein stuttan tu\u0301r i\u0301 skiftingarru\u0301mi\u00f0 a\u0301\u00f0renn teir skuldu u\u0301t i\u0301 altavger\u00f0andi minuttirnar."}, {"text_idx": "#000009", "text": "I\u0301 longdu leikti\u0301\u00f0ini skiftust li\u00f0ini um at skora. Selfoss leg\u00f0i seg a\u0301 odda ta\u0301 ein go\u0301\u00f0ur minuttur resta\u00f0i i\u0301, men KA svara\u00f0i aftur vi\u00f0 einum flottum \"skru\u0301vara\" fra\u0301 h\u00f8gra vongi O\u0301\u00f0inn \u00deo\u0301r Ri\u0301khar\u00f0sson."}, {"text_idx": "#000010", "text": "Sjey sekund resta\u00f0u i\u0301 ta\u0301 KA mundi mist bo\u0301ltin, men KA megna\u00f0i at fa\u0301a bo\u0301ltin i\u0301 ma\u0301li\u00f0, og skora\u00f0i til endaliga u\u0301rsliti\u00f0 27-28."}, {"text_idx": "#000011", "text": "Allan Nor\u00f0berg fekk h\u00f8vu\u00f0sleiklutin ta\u0301 i\u00f0 hann fekk Selfoss at gera trok i\u0301 si\u0301\u00f0sta a\u0301lopinum."}, {"text_idx": "#000012", "text": "Allan, sum enda\u00f0i a\u0301 vinstra vongi i\u0301 verjuni, stilla\u00f0i seg fyri ein mo\u0301ts\u00f8\u00f0umann, og so fo\u0301r h\u00f8llin at ko\u0301ka. Eftir dystin bleiv hetta kjakast no\u0301gv um, og venjarin hja\u0301 Selfoss leg\u00f0i skyldina a\u0301 do\u0301maran fyri at teir taptu ha\u0301lvfinaluna."}, {"text_idx": "#000013", "text": "Serfr\u00f8\u00f0ingarnir hja\u0301 RUV, har millum anna\u00f0 Logi Geirsson er i\u0301millum, to\u0301ku st\u00f8\u00f0una upp eftir dystin, og go\u0301vu Allani vi\u00f0hald. Ta\u00f0 var \"ru\u00f0ningur\" sum teir siga a\u0301 i\u0301slendskum. Hja\u0301 journalistinum a\u0301 hesu si\u0301\u00f0uni var heldur eingin ivi. Ta\u00f0 var fu\u0301lt trok."}, {"text_idx": "#000014", "text": "Vi\u00f0merkjararnir hja\u0301 RU\u0301V kalla\u00f0u ta\u00f0 fyri ein svakan dyst sum hev\u00f0i alt. Fagna\u00f0urin var sto\u0301rur ta\u0301 teir gulu vunnu, og no\u0301gv fo\u0301lk vo\u0301ru komin tu\u0301rin u\u0301r Akureyri til dystin."}]